गोदान दिल्ली, 1 डिसेम्बर : सुबुं देहाखौ देरहोनो-लावहोनो हानायनि गुणफोरजों बुंफबनाय मैखुनखौ गोबां गुणफोरनि धोन महरै गनायना लानाय जायो। मैखुनाव केलरी आरो मेजेमनि बिबाङा बाङायै थानायनि जाहोनाव बेयो नोंथांनि लिरथायखौ बारायनायनिफ्राय होबथायो आरो लिरथायखौ बाङाइ खालामनायाव नोंथांखौ मदत खालामनो हागौ। मैखुनाव प्रटिन, भिटामिन सि, भिटामिन बि, भिटामिन डि, कफार, पटेशियाम, फस्परास, सेलिनियाम, फाइटकेमिकेल्स आरो एन्टीअक्सिडेन्ट बायदि देरहोग्रा-लावहोग्रा गुणखौ मोन्नाय जायो, जाय सुबुंफोरखौ माखासे रोखोमनि बेमारफोरनिफ्राय जानगाराव लाखिनायाव मदत खालामनो हागौ। बिदिब्ला फै मैखुन जानानै मोन्नाय मुलाम्फानि सोमोन्दै मिथिनानै लानि-